
**NATEČAJ EVROPA V ŠOLI 2023/2024**

****

****

**DOBRO SE Z DOBRIM VRAČA**

**V letošnjem natečaju želimo spodbuditi razmišljanje otrok in mladostnikov o vsakodnevnem kakovostnem bivanju z ljudmi v okolici. Že s preprosto prijaznostjo, medsebojnim razumevanjem in drobnimi dobrimi deli lahko prispevamo k boljšemu vsakdanu.**

**1. maja 2024 bo minilo 20 let, odkar se je tudi Slovenija pridružila Evropski uniji.**

**Zamisel o združeni Evropi je nastala tudi zato, da ne bi nikoli več prišlo do strahotnih dogodkov, ki smo jim bili priča v zgodovini.**

**Vsi skupaj si prizadevajmo krepiti medsebojno solidarnost in sožitje, ohranjati mir, prispevati k blaginji ter razvijati demokracijo s spoštovanjem pravic vseh ljudi. Tako bomo ustvarili prijetno sosesko, v kateri bomo lahko mirno živeli, skrbeli drug za drugega in se počutili varno.**

**To je tudi eden izmed namenov 10. cilja trajnostnega razvoja 2030. Vsi imamo priložnost in dolžnost sooblikovati prihodnost Evrope, ki bo lepa za vse.**

**Več o natečaju si lahko preberete na povezavi:**

[**http://www.zpms.si/programi-in-projekti/evropa-v-soli/**](http://www.zpms.si/programi-in-projekti/evropa-v-soli/)

**K ustvarjanju naj vas spodbudijo dobre misli …**

**»Vsi ljudje se gnetemo na zelo majhnem planetu. Naporna družina. Zbirka bližnjih sorodnikov. Bodimo prijazni drug z drugim.« (Pam Brown)**

**»Nobeno dobro delo, naj bo še tako drobceno, nikoli ne gre v nič.« (Ezop)**

**»Resnično živi smo le takrat, ko se veselimo sreče drugih.« (Johan Wolfgang Goethe)**

**»Naše poslanstvo je iz sebe narediti čim boljšega človeka.« (Adi Smolar)**

**-----**

**Solidarno je skidati dvorišče ostarelemu sosedu, ki tega ne zmore več sam.**

**Če nekdo nečesa ne zna, ga ne zaničujemo, temveč mu ponudimo, da ga lahko tega naučimo.**

**Solidarno je posoditi zvezek sošolcu, da bo prepisal snov, ker je bil ves teden bolan.**

**Namesto da tistemu, ki se mu je na sredi ceste pokvaril avto, trobimo, mu raje pomagajmo avto potisniti s ceste.**

**Namesto, da se hudujemo nad družino z novorojenčkom, češ da je otrok preglasen, jim raje prinesimo skuhano kosilo.**

**Če ima sošolka na obrazu packo, se ji ne posmehujemo, temveč ji to na tiho povemo.**

**KAJ MENIŠ, KATERA PA SO DOBRA DELA, KI DELAJO LEPŠI SVET?**

**Predlagamo tudi ogled kratkega animiranega filmčka:**

[**https://www.youtube.com/watch?v=qLGNj-xrgvY**](https://www.youtube.com/watch?v=qLGNj-xrgvY)

Za natečaj EVŠ na naši šoli Marinka Cerinšek